આ પછી બ્રુગેશ વ્યાસના કર્મચારી સમીરભાઈને ફોન કરીને હોટલમાં રહેલા ફોરેન ગેસ્ટ માટે વધુ 2500 ડોલરમાંથી ઈન્ડિયન કરન્સી એક્સચેન્જ આવશ્યકતા હોવાનું જણાવ્યું હતું. સમીરભાઈ બહાર હોવાથી ઓફિસના બીજા કર્મચારી હાર્દિલભાઈને Rs 1.63 લાખ લઈને મોકલવામાં આવ્યા હતા. હાર્દિલભાઈ પાસેથી રૂપિયા મેળવીને અભિષેકે કહ્યું હતું કે, ડોલર અને જરૂરી દસ્તાવેજો લઈને હમણાં આવું છું.હાર્દિલભાઈને બેસાડીને ફોરેન ગેસ્ટ પાસેથી ૨૫૦૦ ડોલર લઈને આવવાનું કહી અભિષેક નામનો શખ્સ રૂ. 1.63 લાખ લઈ ગયો હતો. લાંબો સમય સુધી નહીં આવેલા અભિષેકનો ફોન પણ સ્વીચ ઓફ આવતો હતો. એલિસ બ્રિજના PSI પી.ડી. પરમારે ગુનો નોંધી તપાસ હાથ ધરી છે. અભિષેક નામના ચિટરે ભોપાલમાં પણ આ જ રીતે ડોલર એક્સચેન્જના બહાને ચિટિંગ કર્યાની વિગતો પણ બહાર આવી છે.